# Bedřich Šofr

### Z Wikipédie

Bedřich Šofr (* 14. september 1890, Rychnov nad Kněžnou – † 12. február 1977, Banská Bystrica) bol český pedagóg a matematik.

Narodil sa 14. septembra 1890 v Rychnově nad Kněžnou. Po gymnaziálnych a univerzitných štúdiách odchádza v roku 1919 na Slovensko do Zlatých Moraviec. V roku 1920 prechádza na gymnázium do Banskej Bystrice. Po 20 rokoch pôsobenia v roku 1939 bol daný k dispozícii pražskej vláde. Prešiel do Hradca Králového. V roku 1950 sa vrátil do Banskej Bystrice. V roku 1953– 1958 vyučoval na bystrickej [[priemyselná škola|priemyslovke]. Jubilejný zjazd Jednoty českých a slovenských matematikov a fyzikov (JČSMF) v Prahe v roku 1962 mu udelil čestné uznanie. Je autorom publikácií Geometrické konštrukcie metódou algebraickou (Banská Bystrica, 1964), Populárne o počte pravdepodobnosti (Bratislava, 1967), Euklidovské geometrické konštrukcie (Bratislava 1976). Prof. Šofr napísal trojdielne pamäti Historie mého života. Toto dielo obsahuje množstvo informácií o živote mesta a zároveň vystihuje atmosféru doby. V archívoch sú zachované dvojdielne Divadelné spomienky (na roky 1919–1939). Už v 20. rokoch sa venoval činnosti v ochotníckom divadle. Z jeho žiakov možno spomenúť Karola L. Zachara, Ľudovíta Jakubóczyho a Petra Karvaša. Šofrov odchod do dôchodku v r. 1958 doprevádzala realizácia scénickej úpravy Kukučínových Mladých liet, ktorú Šofr inscenoval so svojimi študentmi. Zomrel 12. februára 1977 v Banskej Bystrici.

## [úprava] Externé odkazy

- Matematický ústav SAV Zdroj, z ktorého (pôvodne) čerpal tento článok]

Zdroj: "http://sk.wikipedia.org../../../b/e/d/Bed%C5%99ich_%C5%A0ofr_d0e4.html"

Kategórie: Narodenia v 1890 | Úmrtia v 1977 | Českí pedagógovia | Českí matematici | Články bez interwiki

##### Views

- Článok
- Diskusia
- Aktuálna verzia

##### Hľadaj